b"\n_START_ARTICLE_\nMedall\xc3\xb3 d'or d'August\n_START_SECTION_\nHist\xc3\xb2ria i simbologia\n_START_PARAGRAPH_\nLa moneda es va encunyar probablement als tallers de P\xc3\xa8rgam, i commemorava la conquesta d'Egipte per part d'August a la  Batalla d'\xc3\x80ctium, amb la vict\xc3\xb2ria absoluta d'August i la fugida de Marc Antoni i Cleopatra i la posterior presa d'Alexandria l'any 30 aC. Encara que era una moneda de curs legal, a causa de la seva gran mida i v\xc3\xa0lua s'utilitzava com ara medalla destinada per premiar a funcionaris o militars d'alt rang, aix\xc3\xad com obsequi diplom\xc3\xa0tic. L'any 1919 Gervasio Collar y \xc3\x81lvarez, va presentar la moneda al Museu Arqueol\xc3\xb2gic Nacional amb la intenci\xc3\xb3 de vendre-la, va ser adquirida despr\xc3\xa9s de dos anys d'espera, en qu\xc3\xa8 es van realitzar les pertinents investigacions per constatar la seva autenticitat._NEWLINE_L'any 1936, representants del Govern republic\xc3\xa0, juntament amb la Gu\xc3\xa0rdia d'Assalt es van disposar a la confiscaci\xc3\xb3 d'obres guardades al museu, entre aquestes, es trobaven gran quantitat de la col\xc2\xb7lecci\xc3\xb3 de monedes. Aquesta pe\xc3\xa7a es va salvar gr\xc3\xa0cies al conservador del Gabinet Numism\xc3\xa0tic Felip Mateu i Llopis que va aconseguir amagar gran part de la col\xc2\xb7lecci\xc3\xb3 i entre elles es trobava el medall\xc3\xb3 d'August._NEWLINE_Les altres dues monedes encunyades durant l'\xc3\xa8poca d'August, s\xc3\xb3n de data m\xc3\xa9s tardana entre el 2 aC i el 4dc., i realitzades en una altra seca. La primera d'aquestes monedes es va trobar l'any 1759 a les excavacions de Pompeia i representa el cap d'August amb la corona de llorer i al revers la figura de la deessa Diana, conservant-se al Museu Arqueol\xc3\xb2gic Nacional de N\xc3\xa0pols. La segona moneda no se sap la seva proced\xc3\xa8ncia arqueol\xc3\xb2gica, i representa August i en el seu revers a Gai i Lluci, es conserva al Museu Arqueol\xc3\xb2gic d'Este (P\xc3\xa0dua). Ambdues monedes tenen la inscripci\xc3\xb3 de \xc2\xabPater Patriae\xc2\xbb, t\xc3\xadtol que va ostentar August a partir de l'any 2 aC."